مساء الخير حبايب,,, هاي سمسمية سويتها قبل شويه وكلت خلي انزلها للحبايب تالي الليل حتى قبل متنامون احليلكم فمكم ياوروووووذ ....
المقادير :- 2 كوب سمسم محمص- كوب سكر- كوب عسل - وعصرت ليمون - واذا تريدون ليمن دوزي بطرف الملعقه هم يصير - ربع كوب ماء - يله حبيباتي تفضلو ويايه حتى اراويكم الخطوات بالصو من مطبخ ...... ميمي
(هنا حطيت السكر والعسل والليمون والماء على النار حتى نسويها شيره )
هنا صارت بها الشكل شيره ثخينه تصير ....
هنا حطيت السمسم وخليته على النار لمدة 4 دقائق
هنا يصير لونها ذهبي بهل الشكل
هنا حطين وزبده بالبايركس وفرشت عليها السمسميه
هنا قطعت ورق زبده ودهنتها بشووووويه زيت للورقه وضغطت على السمسميه عدلتها وملاحظه لازم هاي الخطوه تسوها وهي حاره لان من تبرد متكدرين تتحكمين بيها لان تجمد
وهذا شكلها بعد ساعه من ماتبرد قطعه عدله وتخبل واني ماقطعتها لان اريد اكسرها بايدي انتو تكدرون تقطعوها بقطاعة البتزا مربعات بس لازم وهي حاره حتى تسيطرون عليها من تتقطع
وتقدم و1000 عافيه من مطبخ ادمونتكم ............ميمي